jkorsvik/nowiki_second_scrape_merged huggingface dataset:
Weihaidialekt

Weihai er en jiao-liao-dialekt av mandarin talt i og rundt byen Weihai øst i Shandongprovinsen i Kina.Det er forskjeller mellom eldre og yngre generasjoners dialektvariant, som primært knyttes til utdannelsen gitt på deres tid. De yngre var og er mer utdannet i standardkinesisk slik at deres dialekt bærer preg av det, de eldre som gjennomlevde kulturrevolusjonen var ikke gjenstand for noen strømlinjeforming språklig under den skolegang de fikk.


== Toner ==
Mandarin og de fleste mandarindialekter har fire toner. I Weihai er det uklart om tonene samsvarer helt med standardmandarin nøyaktig eller om annen tone følger samme profil som først tone, (35, stigende),. Weihaidialektens første tone kan også følge en 31-kontur (lav og fallende) snarere enn 35 (stigende).Dang and Fulop har funnet at høye startoner kortellerer med kortere stoppaspirasjon.


== Referanser ==
Hudya Group

Hudya er et nordisk fintech-selskap som tilbyr en digital plattform for forenklet kjøp av tradisjonelle forbrukertjenester som strøm, telekom, forsikring og banktjenester. 
Selskapet teller 250 ansatte og har hovedkontor i Oslo, med datterselskaper i Norge, Sverige og Danmark. Selskapet tilbyr sine tjenester til forbrukere i alle de skandinaviske landene. Deres første produkt, Hudya Power, ble lansert i Norge i mars 2017.  
I juli 2019 annonserte Hudya og den norske fintech-bedriften Payr sine intensjoner om sammenslåing av de to selskapene.I januar 2020 annonserte selskapet at det skulle gå på børs på Nasdaq First North i Stockholm, Sverige.I Juni 2020 har Hudya Group i Oslo tingrett meldt seg selv konkurs. 


== Tjenesten ==
Hudya tilbyr en digital plattform for forbrukertjenester, inkludert strøm, telekom, forsikring og forbrukslån, hvor kundene har alle tjenestene tilgjengelige på den samme digitale plattformen.
I juni 2017 ble Hudya Power lansert i Sverige i samarbeid med Energi Försäljning Sverige.I desember 2017 lanserte Hudya Hudya Power i Danmark, i samarbeid med Energi Denmark.Hudya Forsikring ble lansert i Norge i november 2018, i samarbeid med Frende Forsikring.
Per januar 2020 har Hudya 60.000 kunder i Skandinavia.


== Historie ==
Hudya ble etablert i 2016 av Børge Leknes, Morten Kvam og Pål Lauvrak. I juni 2017 hentet Hudya 14 millioner kroner fra private investorer, inkludert Adolfsen Group.Hudya har også mottatt tre millioner kroner fra Forskningsrådet.I januar 2020 annonserte Hudya at selskapet skulle listes på den Stockholm-baserte børsen Nasdaq First North. I forbindelse med dette ble Hudya verdsatt til 400 millioner kroner før børsnotering.Ole Morten Settevik er styreleder i Hudya.


== Oppkjøp og sammenslåing med Payr ==
Hudya Group følger en systematisk vekststrategi som inkluderer strategiske oppkjøp for å samle forbrukerorienterte tjenester og produkter på deres digitale plattform. Disse inkluderer:

I august 2017 kjøpte Hudya det svenske callsenteret Gradén Mattsson (221 ansatte).
Oppkjøpet av den norske låneformidleren Aconto AS og teleoperatøren Telipol i juli 2018. Med oppkjøpet av Telipol tok Hudya også over deres 15.000 kunder.
Oppkjøp av svenske Conteo AB i april 2019, som et første skritt mot å tilby refinansiering i Sverige.
Oppkjøpet av fintech-selskapet SEQR Group i Sverige i juni 2019. Dette ga Hudya tilgang til SEQR Groups fintech back-end infrastruktur.I juli 2019 fusjonerte Hudya Group med det norske fintech-selskapet Payr, hvor administrerende direktør og medgründer i Payr, Espen Einn, gikk inn i ledergruppen i Hudya. Dette ble omtalt av flere norske medier, som rapporterte på deres ambisjon om å bygge en nordisk fintech-kjempe.


== Netto verdi ==
I juli 2017 ble selskapet verdsatt til 140 millioner kroner.Per januar 2020 er nettoverdien av selskapet 400 millioner kroner.


== Referanser ==
Ivar Ivarson Mongstad

Ivar Ivarson Mongstad (født 11. mars 1869 i Lindås, død  24. juni 1954) var en norsk gårdbruker og politiker for Venstre.Mongstad overtok farsgården i 1894. Han var medlem av herredsstyret i Lindås i flere perioder (1898–1907, 1911–1919, 1923–1925, 1929–1931), og han satt også i skolestyret der og i Austrheim. Han hadde også andre verv i det offentlige, i Venstre og i avholdsbevegelsen. Han var en hyppig brukt taler i Det Norske Totalavholdsselskap på Vestlandet.Han var vararepresentant på Stortinget i tre valgperioder, for Nordhordland krets i Søndre Bergenhus amt fra 1916 til 1918 og for Hordaland fylke fra 1922 til 1924 og fra 1925 til 1927. Han møtte noen uker i juli 1917.


== Referanser ==


== Eksterne lenker ==
(no) Ivar Ivarson Mongstad hos Norsk senter for forskningsdata
Bioxylus

Bioxylus er en slekt av biller som ligner smellere (Elateridae). 


== Utseende ==
Små (ca. 6 millimeter), avlange, gulbrune råtevedbiller med lange antenner. Antennene er omtrent halve kroppslengden, sagtakkede. Oversiden er fint hårete. Hode og pronotum er gjerne mørke, dekkvingene lyst gulbrune. Pronotum er avrundet firkantet, noe bredere enn langt, med en kraftig midtfure, bakhjørnene litt tilbaketrukne. Dekkvingene er nokså jevnbrede med kraftige punktrader.


== Utbredelse ==
Slekten forekommer i Øst-Asia (Japan, Korea).


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien råtevedbiller (Eucnemidae) Eschscholtz, 1829
Underfamilien Melasinae Fleming, 1821
Stammen Xylobiini Reitter, 1911
Slekten Bioxylus Fleutiaux, 1923
Bioxylus bakeri Fleutiaux, 1930
Bioxylus barclayi Otto, 2016 
Bioxylus bidentatus (Hisamatsu, 1956)
Bioxylus castaneus Otto, 2016
Bioxylus galloisi Fleutiaux, 1923
Bioxylus granulatus Otto, 2016
Bioxylus japonensis (Fleutiaux, 1900)
Bioxylus laticollis Hisamatsu, 1963
Bioxylus minimus
Bioxylus natsumiae Watanabe, 2009
Bioxylus personatus Mamaev, 1976
Bioxylus pilosellus Hisamatsu, 1959
Bioxylus shimoyamai Hisamatsu, 1959
Bioxylus similis Hisamatsu, 1985


== Referanser ==


== Litteratur ==


== Eksterne lenker ==
Bilde av Bioxylus japonesis
Bilde av Bioxylus personatus(en) Bioxylus i Global Biodiversity Information Facility 
(en) Bioxylus hos NCBI 
Bioxylus – detaljert informasjon på Wikispecies
Alive (Vincent Bueno-sang)

«Alive» (norsk oversettelse: levende eller i live) er en sang fra 2020 som fremføres av den østerrikske musikeren Vincent Bueno. Sangen slippes 5. mars 2020 og skulle ha vært Østerrikes bidrag til Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.


== Om sangen ==
Låten fremføres av Buoeno og ble valgt internt av den østerrikske kringkasteren ORF til å representere Østerrike i konkurransen. Artisten og låtens tittel ble presentert av ORF i desember 2019, men «Alive» ble først sluppet 5. mars 2020. Sangen er en uptempo-låt og bygges opp av personlige emneknagger som #vincentbueno, #alive, #fireshots og #hiddenheroes.«Alive» handler om å bli levende og fri, ved å frigjøre seg fra sitt eget ego.


== Eurovision Song Contest ==
I januar 2020 ble Østerrike trukket til å delta i første halvdel av semifinale 2 av Eurovision Song Contest. Semifinalen skulle ha vært arrangert i Rotterdam Ahoy i Nederland torsdag 14. mai. På grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen COVID-19. Sangen fikk dermed aldri deltatt i konkurransen.


== Musikkvideo ==
En musikkvideo til sangen ble produsert av ATTIC Film på vegne av ORF-Enterprise Musikverlag i Wien. Musikkvideoen ble sluppet samme dag som sangen.


== Referanser ==
Sjur Torleifsen Næss

Sjur Torleifsen Næss (født 21. september 1852 i Luster, død 15. januar 1938 samme sted) var en norsk handelsmann, gårdbruker og politiker for Venstre.Næss tok underoffiserskolen i Bergen i 1871–1873 og var deretter underoffiser fram til 1883. I tillegg dreiv han i åra 1877–1893 landhandel på Dalsøyra i Luster. Han overtok farsgården i 1893 og dreiv han siden.Han var medlem av herredsstyret i Luster 1882–1925, ordfører 1898–1901 og 1904–1910. Han hadde flere andre offentlige verv, også på amtsnivå.Næss satt på Stortinget i seks valgperioder. Han representerte i 1901–1903 Nordre Bergenhus amt, og i 1906–1921 var han representant for enmannskretsen Indre Sogn i samme amt. Han var medlem av militærkomiteen den første perioden. 1906–1909 satt han i konstitusjonskomiteen. Resten av tida var han i landbrukskomiteen.Næss blei tildelt Medaljen for borgerdåd.


== Referanser ==


== Eksterne lenker ==
(no) Sjur Torleifsen  Næss hos Norsk senter for forskningsdata
Nøtte

Nøtte er et hasselnøttbasert pålegg lansert i 1964 som en del av Sunda-fabrikkens søtpåleggsproduksjoner. I 1991 ble Sundafabrikken på Tveita i Oslo, hvor Nøtte i dag produseres, kjøpt av Orkla Foods Norge. Pålegget går under Orkla's Stabburet-divisjon, på lik linje med Sunda og Banos.

I januar 2017 gjorde Aftenposten en stor test av nøttebaserte pålegg, hvor Nøtte fikk laveste terningkast, med begrunnelsen at pålegget var «et sukkerpålegg mer enn et nøttepålegg». Nøtte inneholder store mengder invertsukker. Til tross for dårlig kritikk, høyt sukkerinnhold og gammelt produktdesign, solgte Nøtte for 286.207 kr i en 52-ukers periode i 2016 og 2015, mer enn klassikerne Banos og Sunda fra samme tidsperiode og fabrikk. Pålegget har «en liten, men svært trofast kjøpergruppe som opprettholder det lave, men stabile volumet» ifølge kommunikasjonssjef Bjørn Brennskog i Orkla Foods Norge.


== Referanser ==
Yeezy

Yeezy er klesmerket til Kanye West. Merket ble introdusert i 2015, angående samarbeidet mellom Adidas og Kanye West han selv. De lanserte den første skoen i Adidas Yeezy boost serien i 2015. Modellen var Adidas Yeezy boost 750, med navnet "light bone". Prisen ble satt til 3500 kr. Skoene ble kun lansert ett sted i Norge, på butikken YME ved Paleet shoppingsenter i Oslo. Nå har yeezy utviklet seg til en global merkevare med millioner av kunder over hele verden. I dag har Kanye West og Adidas følgende modeller på markedet, Adidas Yeezy boost 350 v1, Adidas Yeezy boost 350 v2, Adidas Yeezy boost 700, Adidas Yeezy boost 700 v2, Adidas Yeezy boost 700 v3, Adidas Yeezy boost 750, Adidas Yeezy 500 og Adidas Yeezy 950.


== Referanser ==
Running (Sandro-sang)

«Running» (norsk oversettelse: løper) er en sang fra 2020 som fremføres av den tyske sangeren Sandro Nicolas. Den utgis i mars 2020 og skulle ha vært Kypros' bidrag til Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.


== Eurovision Song Contest ==

29. november 2019 kunngjorde den kypriotiske kringkasteren RIK at Sandro Nicolas skulle representere Kypros i Eurovision Song Contest. Hans virkelige navn er Alessandro H. Rütten, og han er født og oppvokst i Tyskland. Sandro har amerikansk far og gresk mor.RIK satte ned et låtskriverlag for å lage og utvikle «Running». Den australske musikeren og sangeren Alfie Arcuri ledet låtskriverlaget, mens Martin Dietmann var kunstnerisk leder for sangen og opptredenen. Låten ble presentert og utgitt i mars 2020.I januar 2020 holdt EBU en loddtrekning for å avgjøre i hvilken av de to semifinalene sangen skulle delta. Kypros ble trukket til å opptre i den første semifinalen tirsdag 12. mai 2020. Men på grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19. Sangen fikk dermed aldri deltatt i konkurransen. 


== Referanser ==
Fontenehuset i Tromsø

Fontenehuset i Tromsø ble etablert den 09.06.2006. Den offisielle åpninga av Fontenehuset var 26. november 2009, etter en prosjektperiode på to og et halvt år. Fontenehuset er et arbeidsorientert klubbhus for mennesker med psykiske helseutfordringer.

Driften av Fontenehuset utføres av medlemmer og medarbeidere. Fontenehuset drives med utgangspunkt i en internasjonal modell. Modellen er basert på frivillighet, nødvendighet og ansvar. Hovedmål: bidra til at flere personer med psykiske helseproblemer og/eller rusmiddelproblemer skal delta i arbeidsrettede aktiviteter og komme i ordinært arbeid.


== Litteratur ==
ISBN 978-82-303-1999-4 En kilde til vekst Fontenehuset - et arbeidsfellesskap for mennesker med psykiske utfordringer av Gro Lien Garbo.


== Referanser ==


== Eksterne lenker ==
Fontenehuset Tromsø
Clubhouse International
Sarfus

Sarfus er en slekt av biller som ligner smellere (Elateridae). 


== Utbredelse ==
Arten er utbredt i Afrika (Kongo).


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien råtevedbiller (Eucnemidae) Eschscholtz, 1829
Underfamilien kamråtevedbiller (Melasinae) Fleming, 1821
Stammen Dirhagini Reitter, 1911
Slekten Sarfus Fleutiaux, 1925
Sarfus spinosus Fleutiaux, 1925


== Eksterne lenker ==
Artikkelen har ingen egenskaper for arter i Wikidata
Prodirhagus

Prodirhagus er en slekt av biller som ligner smellere (Elateridae). 


== Utbredelse ==
Artene er utbredt i Afrika og Sørøst-Asia.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien råtevedbiller (Eucnemidae) Eschscholtz, 1829
Underfamilien kamråtevedbiller (Melasinae) Fleming, 1821
Stammen Dirhagini Reitter, 1911
Slekten Prodirhagus Fleutiaux, 1925
Prodirhagus africanus (Schwarz, 1902)
Prodirhagus congoensis (Cobos, 1959)
Prodirhagus dubius Fleutiaux, 1925
Prodirhagus kresli Otto, 2016
Prodirhagus straeleni Cobos, 1961
Prodirhagus subparallelus (Bonvouloir, 1872)


== Referanser ==


== Eksterne lenker ==
(en) Prodirhagus i Global Biodiversity Information Facility 
Prodirhagus – detaljert informasjon på Wikispecies
Coomanius

Coomnanius er en slekt av biller som ligner smellere (Elateridae). 


== Utseende ==
En liten (ca. 6 millimeter), slank, matt gråsvart råtevedbille. Antennene er en del lengre enn hode - pronotum, hos hannen er de fire ytterste leddene betydelig større enn de øvrige. Pronotum er avrundet firkantet, nesten kvadratisk, med uttrukne bakhjørner. Dekkvingene er nokså smale, avsmalnende bakover, med fine punktstriper .


== Utbredelse ==
Arten er kjent fra Vietnam, Malaysia og Borneo.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien råtevedbiller (Eucnemidae) Eschscholtz, 1829
Underfamilien linderåtevedbiller (Macraulacinae) Fleutiaux, 1922
Stammen Nematodini Leiter, 1976
Slekten Coomanius Fleutiaux, 1924
Coomanius lugubris Fleutiaux, 1924


== Referanser ==


== Eksterne lenker ==
(en) Coomanius i Global Biodiversity Information Facility 
Coomanius – detaljert informasjon på Wikispecies
Høyeggdammen

Høyeggdammen er en inntaksdam i Glomma ved Høyegga, nord for Barkald, Alvdal i Innlandet fylke. Den ble bygget i 1970.
Vannet føres via Rendalsoverføringen, en 29 km lang tunnel til Rendalen kraftverk mellom Hornset og Hårset i  Rendalen kommune i Innlandet fylke. Derved utnyttes et fall på 210 meter mellom Høyeggdammen og elven Rena i sidedalen Rendalen.


== Kilder ==
«NVE Atlas». Vannkraft.  Norges vassdrags- og energidirektorat


== Se også ==
Rendalsoverføringen, Storsjøen og Osensjøen
Changchundialekt

Changchundialekt (長春話 / 长春话, Chángchūnhuà) er en mandarinkinesisk varietet talt av folk i og rundt byen Changchun i provinsen Jilin.


== Karakteristika ==
Changchundialekten tilhører Changchun-Harbin-gruppen av subdialekter. En er tett opp mot standardkinesisk, men har noen egne fonetiske og leksikalske særegenheter.  Changchun er nær det det historiske mandsjuriske kulturelle kjerneområde. Derfor har dialekten slik som andre nordøstmandarindialekter lånt mange ord fra mandsjuisk. Etter grunnleggelsen av Folkerepublikken Kina ble Changchun tungt industrialisert og det tilkom mange arbeidere ved migrasjon fra andre deler av Kina. Dette er grunnen til at changchundialekten ble mer lik standardmandarin enn slik man taler i de omliggende mer landlige områder.
Thailands Tidende

Thailands Tidende er en norskspråklig gratisavis i Thailand med hovedkontor i Pattaya. Den ble grunnlagt i desember 2008.
Frem til januar 2019 utkom avisen både som månedlig papirutgave/e-avis og som nettavis. Distribusjon av papirutgaven skjedde på turiststeder over hele landet, inkludert Bangkok, Cha-am, Hua Hin, Koh Chang, Koh Samui, Krabi, Pattaya og Phuket.
Etter januar 2019 har avisen vært en ren nettavis.
Avisen bringer reportasjer og nyheter fra Thailand, samt informerer om hva nordmenn bør vite når de ferierer, bor eller jobber i Thailand. Avisen har spesielt engasjert seg i utflyttede nordmenns rettigheter overfor den norske staten.
Avisen driver hjelpetjenesten Orakelet svarer, og skriver satire i den faste spalten Livet i Thailand. 
Grunnlegger, utgiver og redaktør er Dag A. Ekeberg. Redaksjonen består av norske frilansjournalister. Avisens utgiver er det thailandske firmaet TT Media Management Co.,Ltd.


== Eksterne lenker ==
Offisielt nettsted
Einar Matre

Einar Matre (født 1964) er en norsk programleder, produsent og nåværende daglig leder i TV-inter.
Mellom 1995 og 1996 var Matre programleder på NRK1-serien Sanger fra Bedehusland med Martin Alfsen som musikalsk leder og arrangør.


== Referanser ==
Beijingmandarin

Beijingmandarin (forenklet kinesisk: 北京官话; tradisjonell kinesisk: 北京官話; pinyin: Běijīng guānhuà) er i kinesisk dialektologi en større gren av mandarinkinesisk som anerkjennes som sådan av Language Atlas of China. Den favner en rekke dialekter i Beijing, Hebei, Indre Mongolia, Liaoning og ved tilflytting i Tianjin og Xinjiang, hvorav den mest fremtredende er beijingdialekt, som er det fonologiske utgangspunkt for standardkinesisk.


== Referanser ==


== Litteratur ==
Chinese Academy of Social Sciences (2012), Zhōngguó Yǔyán Dìtú Jí, Hànyǔ Fāngyán Juàn 汉语方言卷 [Chinese dialects volume] (2nd utgave), Beijing: Commercial Press,  Hou, Jingyi (2002), Xiàndài Hànyǔ Fāngyán Gàilùn, Shanghai Educational Publishing House,  Li, Rong (1985), «Guānhuà Fāngyán de Fēnqū», Fāngyán 方言 (1):  2–5,  Li, Rong (1989), «Hànyǔ Fāngyán de Fēnqū», Fāngyán 方言 (4):  241–259,  Lin, Tao (1987), «Běijīng Guānhuà Qū de Huàfēn», Fāngyán 方言 (3):  166–172,  Zhang, Shifang (2010), Běijīng Guānhuà Yǔyīn Yánjiū, Beijing Language and Culture University Press,
David Olsen Bakke

David Olsen Bakke (født 30. april 1857 i Ytre Holmedal (Fjaler), død 25. april 1935) var en norsk gårdbruker, nynorskforkjemper og politiker for Venstre. Bakke var sønn av Ole Mathiasson Bakke, som i fire perioder var varamedlem til Stortinget.Bakke hadde utdanning fra folkehøgskole og landbruksskole da han i 1875 blei ansatt på lensmannskontoret i heimbygda. En periode var han også konstituert som lensmann. I 1879 overtok han farsgården. 
Bakke var medlem av herredsstyret i Ytre Holmedal (i dag en del av Fjaler kommune) fra 1884 til 1888 og fra 1894 til 1911. Han var ordfører fra 1896 til 1898 og fra 1905 til 1910. Han hadde også ei rekke andre kommunale verv.Som ordfører jobba han aktivt for at nynorsk skulle bli admistrasjonsspråk og skolemål i kommunen, noe han også klarte å innføre på slutten av perioden.
Han var representant fra Nordre Bergenhus amt på Stortinget fra 1900 til 1903. Han blei igjen valgt for periodene 1913–1915 og 1916–1918, da for enmannskretsen Søndfjord. Han var først medlem av næringskomiteen, seinere av vegkomiteen, en komite han leda i 1917 og det meste av 1918-sesjonen.Bakke var aktiv i nynorskbevegelsen i mange år. I 1887 var han redaktør av Firda- og Sygnafylkets avis, en av de første nynorskavisene. Han var fra 1910 formann i direksjonen for Nordre Bergenhus Folkeblad, også det et nynorsk-blad. Han var sentral i Nordre Bergenhus Amts Dampskibsselskab og i fylkets Venstre-forening.  Fra 1897 til 1900 var han bestyrer av det nyåpna Vaardals Teglverk.Han var i flere år formann i Søndfjord Sogelag. Boka hans Fjaler i gamle dagar blei utgitt 13 år etter hans død.


== Referanser ==


== Eksterne lenker ==
(no) David Olsen Bakke hos Norsk senter for forskningsdata
Martha Wiborg Fleischer

Martha Mathea Wiborg Fleischer (født Wiborg 7. juli 1860 i Brevik, død 18. januar 1957 i Oslo) var en norsk kokk, genealog, lærer og forfatter som gjorde seg mest bemerket med sine vegetariske oppskrifter.


== Familie ==
Martha Wiborg Fleischer var datter av kjøpmann, iseksportør, skipsreder, trelasthandler, ordfører og stortingsmann Thomas Johannes Wiborg d. e. (1812-1874) og hans annen hustru Karen Mathilde Quinsgård (1830-1867). Hun ble 23. juni 1886 gift i Strømsø kirke med politimester Hans Holmboe Fleischer av slekten Fleischer.


== Liv og virke ==
Martha Wiborg Fleischer tok i 1878 eksamen ved Nissens skole for voksne damer. I 1878-1881 var hun guvernante på Stein i Bærum, før hun i 1881-1886 var folkeskolelærer i Kristiania. Senere var hun medarbeider i flere aviser og tidsskrifter.
Hun var en ivrig forkjemper for en sunnere, mer vegetarisk livsstil, og holdt flere foredrag i folkeakademiene over emnet Lever vi sundt? I 1914 utga hun den vegetariske kokeboken Middag uten kjøtt. Den utkom i annet opplag i 1928. I 1916 kjøpte hun Kristiania vegetarsalon (eller Kristiania Vegetar- & Thesalon), som hun siden drev i en årrekke. Salongen hadde tilhold i Lille Grensen 5, og der fikk man servert lunsj, middag og aftensmat. Salongen var i årene 1920-1928 åsted for øvingene i Bondeungdomslagets musikklag under ledelse av Marius Moaritz Ulfrstad.Fleischer overtok Karen Sophie Høeghs etterlatte genealogiske opptegnelser og videreutviklet disse til boken Slektene Wiborg, Brevik-Kragerø grenen, Schreiner, Esmark, Høegh, som utkom i 1925.


== Bibliografi ==
1914: Middag uten kjøtt, J. W. Cappelens Forlag (2. opplag 1928)
1925: Slektene Wiborg, Brevik-Kragerø grenen, Schreiner, Esmark, Høegh, på bakgrunn av Karen Sophie Høeghs etterlatte genealogiske opptegnelser


== Referanser ==


== Kilder ==
Dette skrev kvinner. Oslo: Skolen. 1984. s. 67. ISBN 8257900109. 
Fleischer, Martha Wiborg (1925). Slektene Wiborg, Brevik-Kragerø grenen, Schreiner, Esmark, Høegh. Oslo: Bye.
Nesset (Levanger)

Nesset, også kjent som Neset eller Levangernesset, er ei halvøy og en tettbebyggelse i Levanger kommune i Trøndelag. Halvøya ligger nord for Alstadhaug og Eidsbotn, nordvest for Levanger sentrum, vest for Levangerbukta og sør og øst for Trondheimsfjorden. Tettbebyggelsen sør og øst på Nesset er en del av tettstedet Levanger, men utgjorde et eget tettsted fram til 2002. Denne tettbebyggelsen har omkring 3 654 innbyggere per 1. januar 2019.Nesset er forbundet med Levanger sentrum via Sundbrua på fylkesvei 6866 over Levangersundet. Lenger vest ligger gangbrua Snekkarberget bru. Stedet har bussforbindelse med Levanger sentrum.Arbeidskirka Bamberg kirke ligger på Nesset. Nesheim skole og Vårtun kristne oppvekstsenter ligger også her.


== Noter ==


== Referanser ==
Dongpingdialekt

Dongpingdialekt (forenklet kinesisk: 东平话; tradisjonell kinesisk: 東平話; pinyin: Dōngpínghuà) er en mandarinkinesisk dialekt som tales i fylket Dongping i provinsen Shandong i Kina.


== Toner ==


== Vokabular ==


== Referanser ==
Tonekontur

Tonekontur, eller konturtone, er en tone i et tonespråk som endres fra ett lydlig innsatspunkt til et annet gjennom én stavelse eller ett ord. Tonekonturer er særlig viktige i Øst- og Sørøstasia, men forekommer også annetsteds, som i kruspråkene i Liberia og juspråkene i Namibia.  Standardkinesisk har fire toner, men andre kinesiske språk eller dialekter kan ha flere.


== Referanser ==